DECIZIA 2008/884/PESC A CONSILIULUI
din 21 noiembrie 2008
de punere în aplicare a Acțiunii comune 2007/369/PESC privind instituirea Misiunii de Poliție a Uniunii Europene în Afganistan (EUPOL AFGANISTAN)
CONSILIUL UNIUNII EUROPENE,
având în vedere Acțiunea comună 2007/369/PESC a Consiliului privind instituirea Misiunii de Poliție a Uniunii Europene în Afganistan (EUPOL AFGANISTAN), în special articolul 13 alineatul (2), coroborat cu articolul 23 alineatul (2) primul paragraf a doua liniuță din Tratatul privind Uniunea Europeană,
întrucât:
(1)
La 30 mai 2007, Consiliul a adoptat Acțiunea comună 2007/369/PESC (1) pentru o perioadă de trei ani. Etapa operațională a EUPOL AFGANISTAN a început la 15 iunie 2007.
(2)
Consiliul stabilește suma de referință financiară destinată acoperirii cheltuielilor aferente EUPOL AFGANISTAN pentru perioada 1 decembrie 2008-30 noiembrie 2009,
ADOPTĂ PREZENTA DECIZIE:
Articolul 1
Suma de referință financiară destinată acoperirii cheltuielilor aferente EUPOL AFGANISTAN pentru perioada 1 decembrie 2008-30 noiembrie 2009 este de 64 000 000 EUR.
Articolul 2
Prezenta decizie intră în vigoare la data adoptării.
Articolul 3
Prezenta decizie se publică în Jurnalul Oficial al Uniunii Europene.
Adoptată la Bruxelles, 21 noiembrie 2008.